Деница Гаджева депутат от Атака разследвана за обир | Burgas-podlupa.com
Деница Гаджева депутат от Атака разследвана за обир
Деница Гаджева, изразила готовност да напусне “Атака” след нашумялата напоследък нейна любовна афера с Волен Сидеров, е била разследвана за подготовка и опит за грабеж на казино.
Докато работела като крупие в “Ялта” през март 2005 г., Гаджева и нейна колежка подават сигнал за извършен грабеж. Проведеното по случая разследване установява, че показанията на свидетелките са неверни, съобщи столичен седмичник.
За да не бъде уличена в лъжесвидетелстване и да понесе съответно наказателна отговорност, Гаджева побързала да се откаже от заявеното.
Същата вечер на 10 март 2005 г. в заведението бил натрупан голям джакпот. В опита си да го спечелят двете момичета останали след работа и проиграли голяма сума от оборота. За да прикрият случилото се измислили и версията за обира.
Пред БЛИЦ говорителят на Софийска районна прокуратура Руси Алексиев потвърди, че пред 2005 г. прокуратурата е работила по сигнал, подаден от Деница Гаджева. Тя е съобщила, че на 10 март 2005 г. неизвестен извършител я заплашил с нож и е отнел оборота на казино "Ялта", в което тя работела като крупие.
Припомняме, че като депутат в настоящото Народно събрание Деница Гаджева е член и на комисията по вътрешна сигурности обществен ред.